
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, ул. “Г.С.Раковски” №112,  тел: (+359 2)   9234 333, факс: (+359 2) 980 68 86



											
РЕШЕНИЕ
№ РП-524-19-040
	Днес, 21.08.2019 г., Комисията за противодействие на корупцията и за отнемане на незаконно придобитото имущество /КПКОНПИ/, в състав:
Заместник - председател: Антон Славчев
Член: Антоанета Георгиева - Цонкова 
	Член: Пламен Йоцов
	 
У С Т А Н О В И:
Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ), въз основа на сигнал с рег. № ЦУ01/С-524/28.06.2019 г.
Същият е против З. П. В – едноличен собственик на капитала и управител  на „************“ ЕООД, и съдружник и управител в „************“ ООД.
В сигнала се съдържат твърдения за това, че с постановено Решение № ***/ ********г. на Комисията за предотвратяване и установяване на конфликт на интереси е установен конфликт на интереси по отношение на лице, заемащо публична длъжност, за това, че в качеството му на общински съветник в Общински съвет е гласувал в частен интерес на свързано с него лице, по смисъла на пар. 1, т. 1 от ДР на ЗПУКИ– З. В., при приемане на Решение № 1041 от 28.07.2011 г. на Общинския съвет, в нарушение на чл. 7, ал. 1 във връзка с чл. 35 от ЗПУКИ. С посоченото Решение, Общинският съвет е одобрил план за засторяване с ел. и ВиК схеми към него, на имот, собственост на З. П. В., ПИ 085069 с площ 9,782 дка, находящ се в м. У., в землището на с.М., общ. С.. В. и лицето, заемащо публична длъжност са съдружници и собственици на търговско дружество и свързани лица, по смисъла на § 1, т. 1 от ДР на ЗПУКИ.
С влязло в сила наказателно постановление № ***************, председателят на КПУКИ е наложил административно наказание за установеното нарушение с посоченото решение на КПУКИ, лицето е заплатило наложената глоба и отнетите в полза на общината средства в общ размер на 12 012,92 лв., за което е издадено Разпореждане за прекратяване на производствто по принудително изпълнение изх. № 3195-000008/19.10.2015 г. на публичен изпълнител. 
По същество в сигнала се твърди, че З. В. е получил материална облага, като в качестовото си на физическо лице В., чрез пълномощника си Б. Х. Б., е продал през 2019 г. на „***********“ ЕООД с ЕИК ***********, представлявано по пълномощие от Б.Х. Б., 3 собствени недвижими имоти, измежду които и поземлен имот с 48979.85.69,  находящ се в с. М., местност „У.“, с площ 9781 кв. м., с трайно предназначение на територията –урбанизирана, с начин на трайно ползване  - за складова база, който поземлен имот с посочения идентификатор е същият ПИ 085069, цитиран в Решение № 49/17.04.2012 г. на КПУКИ. Общата цена по тази сделка, съвпадала с данъчната им оценка и възлиза на 19 539,10 лв., платима от купувача. При продадени 14671 кв.м., това възлиза на 1, 33 лв. на кв.м., която цена е много силно занижена, тъй като ставало въпрос за поземлени имоти с трайно предназначение на територията – урбанизирана, с начин на трайно ползване –за складова база, находящи се до АМ Марица.
Седмица по-късно „************“ ЕООД, чрез управителя си З. П. В. продава на „**********“ ООД с ЕИК ***********, представлявано заедно от управителя З. В. и пълномощника М. Д., 6 недвижими земеделски имоти, измежду които и същият поземлен имот с идентификатор 48979.85.69, находящ се в с. М., местност „У.“, с площ от 9781 кв.м., с трайно предназначение на територията –урбанизирана, с начин на трайно ползване  - за складова база . Общата цена по тази сделка възлиза на 229 548 лв., като посочената облага е в размер на 12,75 лв. на кв.м. или за площта от 9781 кв.м. на поземлен имот с идентификатор 48979.85.69, облагата е от 124 707,75 лв. 
Сочи се, че това е класически вариант за икономическа свързаност – принадлежност към капитала на едно търговско дружество, и един и същи пълномощник. Посочената от подателя на сигнала облага е в размер на 124 707,75 лв.
Към сигнала са приложени доказателства: Решение № ***/********* на КПУКИ; Наказателно постановелние № *****/********** г. на КПУКИ; Разпореждане за прекратяване на производството по принудително изпълнение изх. № 3195-000008/19.10.2015 г.; Нотариален акт за покупко-продажба на недвижим имот № 161, том I, рег. № 1329, дело № 127/2009 г.; Нотариален акт за покупко-продажба на недвижим имот № 194, том I, рег. № 1621, дело № 146/2019 г.; Нотариален акт за покупко-продажба на недвижим имот № 10, том II, рег. № 1768, дело № 160/2019 г. 
При проверката относно допустимостта на сигнала се установи, че същият не отговаря на изискванията на чл. 47, ал. 1 от ЗПКОНПИ – лицето, срещу което е подаден сигнала не попада в обхвата на лицата, заемащи висша публична длъжност по чл. 6, ал. 1 от ЗПКОНПИ, както и по § 2 от ДР на ЗПКОНПИ.

От събраните в хода на административното производство доказателства Комисията установи следното от фактическа страна:

Сигналът е подаден от лице с посочени три имена, ЕГН, адрес, телефон и е подписан.
При извършена проверка в Търговски регистър се установява, че З. П. В. с ЕГН ************* е едноличен собственик на капитала и управител на „***********“ ЕООД с ЕИК ************* и един от съдружниците и управител в „*************“ ООД с ЕИК *************. 

При така установената фактическа обстановка, Комисията стигна до следните правни изводи:

Предпоставките за започване на производството за установяване на конфликт на интереси са уредени в чл.47, ал.1 и чл.48, ал.1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона условия производството следва да се прекрати. 
Видно от чл.52 от ЗПКОНПИ наличието на лице, заемащо висша публична длъжност по смисъла на чл. 6 от ЗПКОНПИ, е задължителна предпоставка за Комисията да разгледа и да се произнесе по сигнал за установяване на конфликт на интереси. 
  В настоящия случай, сигналът е подаден срещу лице, което не попада в обхвата на лицата, заемащи висша публична длъжност по смисъла на чл. 6, ал. 1 от ЗПКОНПИ, както и тези по § 2 от ДР на ЗПКОНПИ. В качеството си на едноличен собственик на капитала и управител на „**************“ ЕООД с ЕИК ************, както и съдружник и управител в „****************“ ООД с ЕИК *****************, З. П. В. с ЕГН ***************  не е лице, заемащо висша публична длъжност по смисъла на чл. 6, ал. 1, т. 1 - 50 от ЗПКОНПИ, както и лице по § 2 от ДР на ЗПКОНПИ. 
Наличието на лице, заемащо висша публична длъжност е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на настоящото производство.  

Предвид гореизложеното, на основание чл. 27, ал. 2, т. 6 от АПК, във вр. с чл. 6, ал. 1 от  Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество

РЕШИ:

ПРЕКРАТЯВА производството по сигнал с рег. № ЦУ01/С-524/28.06.2019 г., насочен против З. П. В. с ЕГН **********. 

Препис от Решението да се изпрати на Софийска градска прокуратура, с оглед преценка за реализиране на правомощията по чл. 76, ал. 2 от ЗПКОНПИ.

КОМИСИЯ:

Заместник - председател:……/п/…………/Антон Славчев/

Член:………………/п/………………../Антоанета Цонкова/

Член:………/п/…………...……………....…/Пламен Йоцов/

